Iets lekkers vir die romantiese siele! | Alta Cloete
← 'n Lekker spanningsverhaal!
Litnet: Onderhoud oor Beveg depressie en leef voluit →
Lillie speel op die Kaapse wynplase van die agtienhonderds af en betrek ook die belangrikste karakters uit Don Poseidon. Lillie is 'n jongmeisie vasgevang in die waardes en gebruike van die tyd, maar is ook 'n individu wat in die geneeskunde belang stel en haar nie altyd binne die aanvaarde norme gedra nie.
Beide verhale is geskryf met die doel om die leser van die harde werklikheid te laat ontsnap en in die liefde te help glo. Die leser wat van 'n romantiese aanslag hou, sal ure se genot in Pauline en Lillie se verhale vind. Ook die manne op wie Pauline en Lillie hulle harte verloor, is van die stoffasie waarin romantiese siele graag wil bly glo. En natuurlik seëvier die liefde telkens, soos dit in 'n goeie romanse moet gebeur. Lesers wat besorg is oor feministiese kwessies in hierdie verhale, moet onthou dis in 'n sekere tydsgees geskryf en moet as sulks geniet word.
Liefde in die Ou Kaap is 'n gawe geskenk van Sarah du Pisanie en LAPA Uitgewers aan haar getroue lesers van baie jare, op 'n tydstip in haar lewe wanneer sy al gerieflik kon afgetree het.